《百字令 十二日夜无月顾晴芬以词集见示读至三更月复明朗六叠前韵》
清代·杨芳灿

春寒料峭，把文窗六扇，一齐关上。窗烛垂花圆似豆，一缕水沈烟飏。

雾淞模糊，雯华匼匝，风裂轻冰响。笛家琴趣，深宵随意吟赏。

吟到鸟梦难圆，梅魂欲化，最耐人閒想。惜少红红能记曲，且自浅斟新酿。

坚坐星阑，重看月起，云散鱼鳞浪。不禁忍俊，抽笺约共酬唱。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。